title: 1993 m. gruodžio 14 d. Vykdomojo komiteto Sprendimas dėl praktinio teismų bendradarbiavimo kovojant su prekyba narkotikais gerinimo (SCH/Com-ex (93)14)

text:
Svarbus teisinis pranešimas

|

41993D0014

Oficialusis leidinys L 239 , 22/09/2000 p. 0427 - 0427

		Vykdomojo komiteto Sprendimas1993 m. gruodžio 14 d.dėl praktinio teismų bendradarbiavimo kovojant su prekyba narkotikais gerinimo(SCH/Com-ex (93)14)VYKDOMASIS KOMITETAS,atsižvelgdamas į Konvencijos dėl Šengeno susitarimo įgyvendinimo, toliau vadinamos Šengeno konvencija, 132 straipsnį,atsižvelgdamas į minėtos Konvencijos 48–53 ir 70–76 straipsnius,NUSPRENDĖ:Siekiant pagerinti praktinį teismų bendradarbiavimą kovojant su prekyba narkotikais, Susitariančiosios Šalys įsipareigoja, kad tuo atveju, jei prašymą gavusi šalis neketintų vykdyti teisinės pagalbos prašymo arba ketintų jį vykdyti tik iš dalies, pranešti prašymą pateikusiai šaliai apie savo atsisakymo pagrindus ir, jei įmanoma, apie sąlygas, kurioms esant teisinės pagalbos prašymas galėtų būti įvykdytas,Šis sprendimas įsigalioja, kai visos valstybės, Šengeno konvencijos šalys, bus pranešusios, jog yra baigtos vidaus teisinės procedūros, reikalingos, kad šie sprendimai būtų privalomi jų teritorijoje.Paryžius, 1993 m. gruodžio 14 d.PirmininkasA. Lamassoure--------------------------------------------------


title: 2007/859/EB: 2007 m. spalio 22 d. Tarybos sprendimas dėl Protokolo, iš dalies keičiančio Europos ekonominės bendrijos ir Tailando Karalystės bendradarbiavimo susitarimą dėl manijokų auginimo, pardavimo ir prekybos jais, sudarymo

text:
21.12.2007

               LT

               Europos Sąjungos oficialusis leidinys

               L 337/106

         TARYBOS SPRENDIMAS
   2007 m. spalio 22 d.
   dėl Protokolo, iš dalies keičiančio Europos ekonominės bendrijos ir Tailando Karalystės bendradarbiavimo susitarimą dėl manijokų auginimo, pardavimo ir prekybos jais, sudarymo
   (2007/859/EB)
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį, ypač į jos 133 straipsnio 3 dalį kartu su 300 straipsnio 2 dalies pirmos pastraipos pirmu sakiniu,
   atsižvelgdama į Komisijos pasiūlymą,
   kadangi:

               (1)

               2006 m. balandžio 10 d. Taryba įgaliojo Komisiją pradėti derybas, kurių tikslas – Europos ekonominės bendrijos ir Tailando Karalystės bendradarbiavimo susitarimą dėl manijokų auginimo, pardavimo ir prekybos jais (1) (toliau – Bendradarbiavimo susitarimas) suderinti su 1993 m. liepos 2 d. Komisijos reglamentu (EEB) Nr. 2454/93, išdėstančiu Tarybos reglamento (EEB) Nr. 2913/92, nustatančio Bendrijos muitinės kodeksą, įgyvendinimo nuostatas (2).

               (2)

               Šiomis derybomis buvo siekiama iš dalies pakeisti Bendradarbiavimo susitarimo 5 straipsnį, kad jis būtų suderintas su Reglamento (EEB) Nr. 2454/93 308a–308c straipsniais (tarifinių kvotų tvarkymas remiantis chronologine muitinės deklaracijų tvarka) ir to reglamento 55–65 straipsniais (specialios nuostatos, skirtos tam tikrų žemės ūkio produktų, kuriems taikoma speciali importo tvarka, kilmės sertifikatams).

               (3)

               Komisija derėjosi pagal Tarybos suteiktus derybų įgaliojimus.

               (4)

               Su Tailando Karalyste, kuri suinteresuota tiekti KN kodams 0714 10 10, 0714 10 91 ir 0714 10 99 priskiriamus produktus, Komisija susitarė suderinto protokolo forma.

               (5)

               Suderinto protokolo formos susitarimas turėtų būti patvirtintas Protokolu,

         NUSPRENDĖ:
   1 straipsnis
   1.   Šiuo sprendimu Bendrijos vardu patvirtinamas Protokolas, iš dalies keičiantis Europos ekonominės bendrijos ir Tailando Karalystės bendradarbiavimo susitarimą dėl manijokų auginimo, pardavimo ir prekybos jais (toliau – Protokolas).
   2.   Protokolo tekstas pridedamas prie šio sprendimo.
   2 straipsnis
   Tarybos pirmininkas įgaliojamas paskirti asmenį, turintį teisę pasirašyti 1 straipsnyje minimą susitarimą, kad jis taptų privalomas Bendrijai.
   3 straipsnis
   Kad šį Protokolą būtų galima visiškai taikyti nuo 2008 m. sausio 1 d., šio sprendimo 4 straipsnio 2 dalyje nustatyta tvarka Komisija turi priimti išsamias jo įgyvendinimo taisykles.
   4 straipsnis
   1.   Komisijai padeda Grūdų vadybos komitetas, sudarytas pagal 2003 m. rugsėjo 29 d. Tarybos reglamento (EB) Nr. 1784/2003 dėl bendro grūdų rinkos organizavimo (3) 25 straipsnį.
   2.   Darant nuorodą į šią straipsnio dalį, taikomi 1999 m. birželio 28 d. Tarybos sprendimo 1999/468/EB nustatančio Komisijos naudojimosi jai suteiktais įgyvendinimo įgaliojimais tvarką (4) 4 ir 7 straipsniai.
   Sprendimo 1999/468/EB 4 straipsnio 3 dalyje numatytas laikotarpis yra vienas mėnuo.
   5 straipsnis
   Šis sprendimas skelbiamas Europos Sąjungos oficialiajame leidinyje.

      Priimta Briuselyje, 2007 m. spalio 22 d.

            Tarybos vardu

            Pirmininkas

         J. SILVA

      (1)  OL L 219, 1982 7 28, p. 53.

      (2)  OL L 253, 1993 10 11, p. 1. Direktyva su paskutiniais pakeitimais, padarytais Direktyva 2007/214/EB (OL L 62, 2007 3 1, p. 6).

      (3)  OL L 270, 2003 10 21, p. 78. Reglamentas su paskutiniais pakeitimais, padarytais Reglamentu (EB) Nr. 735/2007 (OL L 169, 2007 6 29, p. 6).

      (4)  OL L 184, 1999 7 17, p. 23. Sprendimas, su pakeitimais, padarytais Sprendimu 2006/512/EB (OL L 200, 2006 7 22, p. 11).
    ---documentbreak---

               21.12.2007

               LT

               Europos Sąjungos oficialusis leidinys

               L 337/108

         PROTOKOLAS
   Iš dalies keičiantis Europos ekonominės bendrijos ir Tailando Karalystės bendradarbiavimo susitarimą dėl manijokų auginimo, pardavimo ir prekybos jais
   EUROPOS BENDRIJA
   ir
   TAILANDO KARALYSTĖS VYRIAUSYBĖ,
   SURENGUSIOS Europos bendrijos prašymu derybas, kurių tikslas buvo iš dalies pakeisti Bendradarbiavimo susitarimo dėl manijokų auginimo, pardavimo ir prekybos jais (toliau – Bendradarbiavimo susitarimas) 5 straipsnį, kad jis būtų suderintas su Komisijos reglamento (EEB) Nr. 2454/93 55–65 ir 308a–308c straipsnių nuostatomis,
   PATVIRTINDAMOS savo pasiryžimą toliau taikyti Bendradarbiavimo susitarimą,
   EUROPOS BENRIJĄ:
   Álvaro MENDONÇA E MOURA,
   ambasadorius, Portugalijos Respublikos nuolatinis atstovas
   TAILANDO KARALYSTĖS VYRIAUSYBĘ:
   Pisan MANAWAPAT,
   ambasadorius, Tailando atstovybės Europos Bendrijose vadovas
   SUSITARĖ:
   1 straipsnis
   Bendradarbiavimo susitarimo 5 straipsnis pakeičiamas taip:

      „5 straipsnis
      Tarifinę kvotą, susijusią su sutartu eksporto kiekiu, Bendrija tvarko chronologine tvarka, pagal išleidimo į laisvą apyvartą deklaracijų priėmimo datas (eiliškumo principas).
      Savo ruožtu Tailandas įsipareigoja patvirtinti visas nuostatas, reikalingas išduodant kilmės sertifikatus, kurie turi būti naudojami importuojant manijokus į Bendriją.
      Jei būtina, abiejų Šalių kompetentingos institucijos keičiasi informacija, reikalinga Susitarimo įgyvendinimui prižiūrėti ir palengvinti.“

   2 straipsnis
   Šis Protokolas yra neatsiejama Bendradarbiavimo susitarimo dalis.
   3 straipsnis
   Šį Protokolą Europos bendrija ir Tailando Karalystė tvirtina pagal savo procedūras.
   4 straipsnis
   Šis Protokolas įsigalioja 2008 m. sausio 1 d.
   5 straipsnis
   Šis Protokolas sudarytas dviem egzemplioriais visomis Susitariančiųjų Šalių oficialiomis kalbomis, visi tekstai yra autentiški.

      Съставено в Брюксел на тридесет и първи октомври две хиляди и седма година.
      Hecho en Bruselas, el treinta y uno de octubre de dos mil siete.
      V Bruselu dne třicátého prvního řijna dva tisíce sedm.
      Udfærdiget i Bruxelles den enogtredivte oktober to tusind og syv.
      Geschehen zu Brüssel am einundreißigsten Oktober zweitausendsieben.
      Kahe tuhande seitsmenda aasta oktoobrikuu kolmekümne esimesel päeval Brüsselis.
      'Εγινε στις Βρυξέλλες, στις τριάντα μια Οκτωβρίου δύο χιλιάδες επτά.
      Done at Brussels on the thirty-first day of October in the year two thousand and seven.
      Fait à Bruxelles, le trente et un octobre deux mille sept.
      Fatto a Bruxelles, addì trentuno ottobre duemilasette.
      Briselē, divtūkstoš septītā gada trīsdesmit pirmajā oktobrī.
      Priimta du tūkstančiai septintųjų metų spalio trisdešimt pirmą dieną Briuselyje.
      Kelt Brüsszelben, a kétezer-hetedik év október harmincegyedik napján.
      Magħmul fi Brussell, fil-wiehed u tletin jum ta' Ottubru tas-sena elfejn u sebgħa.
      Gedaan te Brussel, de eenendertigste oktober tweeduizend zeven.
      Sporządzono w Brukseli, dnia trzydziestego pierwszego października roku dwa tysiące siódmego.
      Feito em Bruxelas, em trinta e um de Outubro de dois mil e sete.
      Întocmit la Bruxelles, la treizeci și unu octombrie două mii șapte.
      V Bruseli tridsiateho prvého októbra dvetisícsedem.
      V Bruslju, dne enaintridesetega oktobra leta dva tisoč sedem.
      Tehty Brysselissä kolmantenakymmenentenäensimmäisenä päivänä lokakuuta vuonna kaksituhattaseitsemän.
      Som skedde i Bryssel den trettioförsta oktober tjugohundrasju.

         За Европейската общност
         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Pentru Comunitatea Europeană
         Za Európske spoločenstvo
         za Evropsko skupnost
         Euroopan yhteisön puolesta
         På Europeiska gemenskapens vägnar

         За Кралство Тайланд
         Por el Reino de Tailandia
         Za Thajské královstvi
         På Kongeriget Thailands vegne
         Für das Königreich Thailand
         Tai Kuningriigi nimel
         Για το Βασίλειο της Ταϊλάνδης
         For the Kingdom of Thailand
         Pour le Royaume de Thaïlande
         Per il Regno di Tailandia
         Taizemes Karalistes vārdā
         Tailando Karalystės vardu
         a Thaiföldi Királyság részéről
         Għar-Renju tat-Tajlandja
         Voor het Koninkrijk Thailand
         W imieniu Królestwa Tajlandii
         Pelo Reino da Tailândia
         Pentru Regatul Thailandei
         Za Thajské královstvo
         Za Kraljevino Tajsko
         Thaimaan kuningaskunnan puolesta
         På Konungariket Thailands vägnar


title: 2014/562/ES: 2014 m. balandžio 3 d. Europos Parlamento sprendimas dėl Europos Energetikos reguliavimo institucijų bendradarbiavimo agentūros 2012 finansinių metų sąskaitų uždarymo

text:
5.9.2014

               LT

               Europos Sąjungos oficialusis leidinys

               L 266/164

         EUROPOS PARLAMENTO SPRENDIMAS
   2014 m. balandžio 3 d.
   dėl Europos Energetikos reguliavimo institucijų bendradarbiavimo agentūros 2012 finansinių metų sąskaitų uždarymo
   (2014/562/ES)
   EUROPOS PARLAMENTAS,

               —

               atsižvelgdamas į Europos Energetikos reguliavimo institucijų bendradarbiavimo agentūros 2012 finansinių metų galutines metines ataskaitas,

               —

               atsižvelgdamas į Audito Rūmų ataskaitą dėl Energetikos reguliavimo institucijų bendradarbiavimo agentūros 2012 finansinių metų metinių finansinių ataskaitų su Agentūros atsakymais (1),

               —

               atsižvelgdamas į Tarybos 2014 m. vasario 18 d. rekomendaciją (05849/2014 – C7–0054/2014),

               —

               atsižvelgdamas į Sutarties dėl Europos Sąjungos veikimo 319 straipsnį,

               —

               atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2), ypač į jo 185 straipsnį,

               —

               atsižvelgdamas į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/20022 (3), ypač į jo 164, 165 ir 166 straipsnius,

               —

               atsižvelgdamas į 2009 m. liepos 13 d. Europos Parlamento ir Tarybos reglamentą (EB) Nr. 713/2009 įsteigiantį Energetikos reguliavimo institucijų bendradarbiavimo agentūrą (4), ypač į jo 24 straipsnį,

               —

               atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje (5),

               —

               atsižvelgdamas į 2013 m. rugsėjo 30 d. Komisijos deleguotąjį reglamentą (ES) Nr. 1271/2013 dėl finansinio pagrindų reglamento, taikomo įstaigoms, nurodytoms Europos Parlamento ir Tarybos reglamento (ES, Euratomas) Nr. 966/2012 208 straipsnyje (6), ypač į jo 108 straipsnį,

               —

               atsižvelgdamas į Darbo tvarkos taisyklių 77 straipsnį ir VI priedą,

               —

               atsižvelgdamas į Biudžeto kontrolės komiteto pranešimą (A7–0208/2014),

               1.

               pritaria Europos Energetikos reguliavimo institucijų bendradarbiavimo agentūros 2012 finansinių metų sąskaitų uždarymui;

               2.

               paveda Pirmininkui perduoti šį sprendimą Europos Energetikos reguliavimo institucijų bendradarbiavimo agentūros direktoriui, Tarybai, Komisijai ir Audito Rūmams ir pasirūpinti, kad jis būtų paskelbtas Europos Sąjungos oficialiajame leidinyje (L serijoje).

            Pirmininkas

         Martin SCHULZ

            Generalinis sekretorius

         Klaus WELLE

      (1)  OL C 365, 2013 12 13, p. 1.

      (2)  OL L 248, 2002 9 16, p. 1.

      (3)  OL L 298, 2012 10 26, p. 1.

      (4)  OL L 211, 2009 8 14, p. 1.

      (5)  OL L 357, 2002 12 31, p. 72.

      (6)  OL L 328, 2013 12 7, p. 42.


title: 2012/352/ES: 2012 m. birželio 7 d. Tarybos sprendimas dėl pozicijos, kurios Europos Sąjunga turi laikytis AKR ir ES Ministrų Taryboje dėl Pietų Sudano Respublikos statuso, susijusio su Partnerystės susitarimu tarp Afrikos, Karibų jūros bei Ramiojo vandenyno grupės valstybių ir Europos bendrijos bei jos valstybių narių

text:
4.7.2012

               LT

               Europos Sąjungos oficialusis leidinys

               L 174/2

         TARYBOS SPRENDIMAS
   2012 m. birželio 7 d.
   dėl pozicijos, kurios Europos Sąjunga turi laikytis AKR ir ES Ministrų Taryboje dėl Pietų Sudano Respublikos statuso, susijusio su Partnerystės susitarimu tarp Afrikos, Karibų jūros bei Ramiojo vandenyno grupės valstybių ir Europos bendrijos bei jos valstybių narių
   (2012/352/ES)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 217 straipsnį kartu su 218 straipsnio 9 dalimi,
   atsižvelgdama į Taryboje susirinkusių valstybių narių Vyriausybių atstovų vidinį susitarimą dėl priemonių, kurių turi būti imtasi, ir tvarkos, kurios turi būti laikomasi siekiant įgyvendinti AKR ir EB partnerystės susitarimą (1), ir ypač į jo 1 straipsnį,
   atsižvelgdama į Europos Komisijos pasiūlymą,
   kadangi:

               (1)

               2008 m. liepos 1 d. įsigaliojo 2000 m. birželio 23 d. Kotonu pasirašytas (2) ir 2005 m. birželio 25 d. Liuksemburge pirmą kartą iš dalies pakeistas (3) ir antrą kartą iš dalies pakeistas 2010 m. birželio 22 d. Uagadugu (4) Partnerystės susitarimas tarp Afrikos, Karibų jūros bei Ramiojo vandenyno grupės valstybių ir Europos bendrijos bei jos valstybių narių (toliau – AKR ir ES partnerystės susitarimas). Antrą kartą atlikti Kotonu susitarimo pakeitimai laikinai galioja nuo 2010 m. spalio 31 d.;

               (2)

               AKR ir ES partnerystės susitarimo 94 straipsnyje numatyta, kad valstybės prašymas dėl prisijungimo prie Susitarimo turi būti pateiktas AKR ir ES Ministrų Tarybai ir jos patenkintas;

               (3)

               2012 m. kovo 20 d. Pietų Sudano Respublika pateikė prašymą dėl prisijungimo prie Susitarimo pagal AKR ir ES partnerystės susitarimo 94 straipsnį ir prašymą dėl stebėtojo statuso suteikimo iki prisijungimo proceso pabaigos, kad ji galėtų dalyvauti tuo susitarimu įsteigtų jungtinių institucijų veikloje;

               (4)

               Sąjunga turėtų patvirtinti AKR ir ES Ministrų Tarybos sprendimą patvirtinti Pietų Sudano prisijungimą ir stebėtojo statuso Pietų Sudanui suteikimą iki 2012 m. lapkričio 20 d. Pietų Sudano Respublika ne vėliau kaip minėtą datą turėtų deponuoti prisijungimo aktą AKR ir ES partnerystės susitarimo depozitarams – Europos Sąjungos Tarybos Generaliniam sekretoriatui ir AKR valstybių sekretoriatui;

               (5)

               todėl, atsižvelgiant į Pietų Sudano statusą AKR ir ES partnerystės susitarimo atžvilgiu, reikėtų nustatyti poziciją, kurios Sąjunga turėtų laikytis AKR ir ES Ministrų Taryboje;

               (6)

               Sąjungos pozicija AKR ir ES Ministrų Taryboje turėtų būti grindžiama pridedamu sprendimo projektu,

         PRIĖMĖ ŠĮ SPRENDIMĄ:
   1 straipsnis
   Pozicija, kurios Europos Sąjungos turi laikytis AKR ir ES Ministrų Taryboje dėl Pietų Sudano Respublikos prašymų dėl prisijungimo ir stebėtojo statuso suteikimo, yra tokia – patenkinti šiuos prašymus pagal AKR ir ES Ministrų Tarybos sprendimo projekte, pridėtame prie šio sprendimo, nustatytas sąlygas.
   Stebėtojo statusas galioja iki 2012 m. lapkričio 20 d. Pietų Sudanas prisijungimo aktą Europos Sąjungos Tarybos Generaliniam sekretoriatui ir AKR valstybių sekretoriatui deponuoja ne vėliau kaip tą dieną.
   Formalūs ir nereikšmingi AKR ir ES Ministrų Tarybos sprendimo projekto pakeitimai gali būti sutarti nekeičiant to sprendimo.
   2 straipsnis
   Šis sprendimas įsigalioja kitą dieną po jo priėmimo.

      Priimta Liuksemburge 2012 m. birželio 7 d.

            Tarybos vardu

            Pirmininkas

         M. BØDSKOV

      (1)  OL L 317, 2000 12 15, p. 376.

      (2)  OL L 317, 2000 12 15, p. 3.

      (3)  Susitarimas, iš dalies keičiantis 2000 m. birželio 23 d. Kotonu pasirašytą Afrikos, Karibų jūros bei Ramiojo vandenyno grupės valstybių ir Europos bendrijos bei jos valstybių narių partnerystės susitarimą (OL L 209, 2005 8 11, p. 27).

      (4)  Susitarimas, kuriuo antrą kartą iš dalies keičiamas 2000 m. birželio 23 d. Kotonu pasirašytas ir 2005 m. birželio 25 d. Liuksemburge pirmą kartą iš dalies pakeistas Afrikos, Karibų jūros bei Ramiojo vandenyno grupės valstybių ir Europos bendrijos bei jos valstybių narių partnerystės susitarimas (OL L 287, 2010 11 4, p. 3).

      PROJEKTAS
      AKR IR ES MINISTRŲ TARYBOS SPRENDIMAS Nr. …/2012
      … m. … … d.
      dėl statuso suteikimo Pietų Sudano Respublikai Partnerystės susitarimo tarp Afrikos, Karibų jūros bei Ramiojo vandenyno grupės valstybių ir Europos bendrijos bei jos valstybių narių atžvilgiu
      AKR IR ES MINISTRŲ TARYBA,
      atsižvelgdamos į 2000 m. birželio 23 d. Kotonu pasirašytą (1), 2005 m. birželio 25 d. Liuksemburge pirmą kartą iš dalies pakeistą (2) ir 2010 m. birželio 22 d. Uagadugu antrą kartą iš dalies pakeistą (3) Partnerystės susitarimą tarp Afrikos, Karibų jūros bei Ramiojo vandenyno grupės valstybių ir Europos bendrijos bei jos valstybių narių (toliau – AKR ir ES partnerystės susitarimas), ypač į jo 94 straipsnį,
      atsižvelgdamos į 2005 m. kovo 8 d. AKR ir ES Ministrų Tarybos sprendimą Nr. 1/2005 dėl AKR ir ES Ministrų Tarybos darbo tvarkos taisyklių priėmimo (4), ypač į jo 8 straipsnio 3 dalį,
      kadangi:

                  (1)

                  AKR ir ES partnerystės susitarimo antrą kartą atlikti pakeitimai laikinai galioja nuo 2010 m. spalio 31 d.;

                  (2)

                  AKR ir ES partnerystės susitarimo 94 straipsnyje nustatyta, kad valstybės prašymas dėl prisijungimo prie susitarimo turi būti pateiktas Ministrų Tarybai ir jos patvirtintas;

                  (3)

                  2012 m. kovo 20 d. Pietų Sudano Respublika pateikė prašymą dėl prisijungimo prie Susitarimo pagal AKR ir ES partnerystės susitarimo 94 straipsnį ir prašymą dėl stebėtojo statuso suteikimo iki prisijungimo proceso pabaigos, kad ji galėtų dalyvauti Kotonu susitarimu įsteigtų jungtinių institucijų veikloje;

                  (4)

                  stebėtojo statusas turėtų galioti iki 2012 m. lapkričio 20 d. Ne vėliau negu tą dieną Pietų Sudanas turėtų deponuoti prisijungimo aktą AKR ir ES partnerystės susitarimo depozitarams – Europos Sąjungos Tarybos Generaliniam sekretoriatui ir AKR valstybių sekretoriatui,

            PRIĖMĖ ŠĮ SPRENDIMĄ:
      1 straipsnis
      Prašymų dėl prisijungimo prie Susitarimo ir stebėtojo statuso suteikimo patenkinimas
      Pietų Sudano Respublikos prašymas leisti prisijungti prie 2000 m. birželio 23 d. Kotonu pasirašyto, 2005 m. birželio 25 d. Liuksemburge pirmą kartą iš dalies pakeisto ir 2010 m. birželio 22 d. Uagadugu antrą kartą iš dalies pakeisto Partnerystės susitarimo tarp Afrikos, Karibų jūros bei Ramiojo vandenyno grupės valstybių ir Europos bendrijos bei jos valstybių narių patenkinamas.
      AKR ir ES partnerystės susitarimo atžvilgiu Pietų Sudanui suteikiamas stebėtojo statusas iki 2012 m. lapkričio 20 d.
      Pietų Sudanas ne vėliau kaip iki tos datos deponuoja prisijungimo aktą AKR ir ES partnerystės susitarimo depozitarams – Europos Sąjungos Tarybos Generaliniam sekretoriatui ir AKR valstybių sekretoriatui.
      2 straipsnis
      Įsigaliojimas
      Šis sprendimas įsigalioja kitą dieną po jo priėmimo.

         Priimta …

               KR ir ES Ministrų Tarybos vardu

               Pirmininkas

         (1)  EB OL L 317, 2000 12 15, p. 3.

         (2)  Susitarimas, iš dalies keičiantis 2000 m. birželio 23 d. Kotonu pasirašytą Afrikos, Karibų jūros bei Ramiojo vandenyno grupės valstybių ir Europos bendrijos bei jos valstybių narių partnerystės susitarimą (OL L 209, 2005 8 11, p. 27).

         (3)  Susitarimas, kuriuo antrą kartą iš dalies keičiamas 2000 m. birželio 23 d. Kotonu pasirašytas ir 2005 m. birželio 25 d. Liuksemburge pirmą kartą iš dalies pakeistas Afrikos, Karibų jūros bei Ramiojo vandenyno grupės valstybių ir Europos bendrijos bei jos valstybių narių partnerystės susitarimas (OL L 287, 2010 11 4, p. 3).

         (4)  OL L 95, 2005 4 14, p. 44.